title: Corz d'o Reino de Valencia
text: As Corz d'o Reino de Valencia (en valenciano Corts forals valencianes) yeran l'asambleya representativa d'os tres braços d'o Reino de Valencia —eclesiastico, militar u nobiliario, y reyal— de conchunta con o rei, a qui correspondeba convocar-las, fixando lo puesto y calendata de celebración. En primerías a suya finalidat yera atender a lo «buen estamento y reforma d'o reino» como afirmó Chaime II en 1301-1302, pero dende meyaus d'o sieglo XIV la suya función prioritaria estió atender a las necesidatz de fondos extraordinarios d'a monarquía pa fer frent a lo cronico deficit d'a ficienda real.
  
  A diferencia d'as Corz de Castiella d'a Edat Moderna, que funcionaban solament como organo consultivo, as Corz d'o Reino de Valencia, como las d'o Prencipau de Catalunya y las d'o Reino d'Aragón, yeran un organo normativo, ya que los suyos alcuerdos teneban fuerza de lei, en o sentiu de contracto que lo rei no podeba revocar. Ixa forma d'entender las relacions entre la Corona y os suyos vasallos s'ha denominau pactismo.
  
  Referencias
  
  Se veiga tamién 
   Corz Chenerals d'Aragón
   Corz d'o Reino d'Aragón
   Corz Catalanas